  Виталий Пронин Туннэ нуналлы Удмуртилэн шоркараз лыдъясько 2 сюрс 164 ужтэк кылемъёс. Калыкез уже интыянъя службалэн Ижысь ёзэз ивортэмъя, та лыдпус 146 муртлы яке 6,3 процентлы ичигес, ортчем толэзен ӵошатыса. Нош кылем арлэн та вакытэныз ӵошатыса, туэ ар куспын шоркарын ужтэк пукисьёслэн лыдзы кулэсмиз 918 адямилы яке 29,8 процентлы. Со вие ик Ижысь предприятиос кулэясько 11 сюрс 728 пала ужась киослы. Со пӧлысь 9 сюрс 35 вакансия усьтэмын рабочийёслы.Ижын ужтэк пукисьёс пӧлысь 59 процентэз - нылкышноос. Ужъя рынок кулэяське слесарьёслы, маляръёслы, штукатуръёслы, вуз карисьёслы, плотник-столяръёслы, озьы ик эмъясьёслы, эмъясь сузэръёслы, воспитательёслы но бухгалтеръёслы. Со сяна, Ижын уг тырмо возьмаськисьёс, грузчикъёс, утялскисьёс но выж миськисьёс.Елена Тугашова Фото: vizhevske.ru Теги: вакансия ужъярынок  